Diari Oficial de la Generalitat Valenciana


Sumari del DOGV 3870, del 03-11-2000 (2000/8024)

ACORD de 27 de juliol de 2000, de la Comissió Territorial d'Urbanisme de València, relatiu a la modificació número 7 per a reserva escolar, de les normes subsidiàries de Buñol.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8024


Data del document
:   27-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Buñol
    * pla d'urbanisme

ACORD de 27 de juliol de 2000, de la Comissió Territorial d'Urbanisme de València, relatiu a la modificació número 7 per a reserva escolar, de les normes subsidiàries de Buñol. [2000/F8024]
  
Vist l'expedient remés per l'Ajuntament de Buñol referit a la modificació número 7 per a reserva escolar, de les normes subsidiàries, i de conformitat amb els següents:
  
Antecedents de fet
  
Primer. El projecte se sotmeté a informació pública mitjançant un acord del Ple de l'ajuntament en la sessió del dia 30 de novembre de 2000. Després del pertinent període d'exposició pública, en el qual no es presentaren al·legacions, el mateix òrgan l'aprovà provisionalment en data 29 de febrer de 2000.
  
Segon. El projecte consta de memòria i plans.
  
Tercer. L'objecte de la modificació és fer viable la previsió establida en les normes subsidiàries amb la reserva d'un sòl dotacional escolar per a complir les directrius de la Llei Orgànica d'Ordenació General del Sistema Educatiu. Amb la reserva prevista actualment (14.000 metres quadrats) no poden complir-se les exigències de superfície i condicions d'accessibilitat exigides per la Conselleria de Cultura i Educació, per la qual cosa és necessari incrementar la superfície (16.000 metres quadrats) i integrar-lo en l'esquema viari de l'entorn.
  
Quart. La Comissió Territorial d'Urbanisme de València, en la sessió del dia 9 de maig de 2000, adoptà l'acord de suspendre l'aprovació definitiva de la modificació número 7: reserva escolar, de les normes subsidiàries de Buñol, fins a l'adequació del projecte a allò que s'ha exigit per l'informe de la Conselleria de Cultura, Educació i Ciència.
  
El 28 d'abril de 2000 es rebé l'informe de l'Ajuntament de Buñol en el qual es proposaven solucions als problemes plantejats per la Conselleria d'Educació i Cultura, i es donà trasllat al citat organisme, si bé l'informe sol·licitat no es rebé abans de la celebració de la sessió de la Comissió Territorial d'Urbanisme.
  
Amb data 11 de juliol de 2000, per part de la Conselleria de Cultura i Educació es rep l'informe favorable a la modificació proposada.
  
Cinqué. Buñol té les normes subsidiàries tipus B aprovades definitivament per la Comissió Territorial d'Urbanisme en data 1 de juny de 1987.
  
Durant la vigència d'aquestes s'han produït sis modificacions puntuals. En la modificació número 2 de desembre de 1995 s'inclou la modificació 3.15 a l'avinguda de Rafael Ridaura, consistent en la reserva de sòl per a sistema general dotacional escolar en sòl no urbanitzable amb una superfície de 14.000 metres quadrats a fi de preveure el sòl necessari per a complir les directrius de la Llei Orgànica d'Ordenació General del Sistema Educatiu.
  
Fonaments de dret
  
Primer. La tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon. La documentació està completa, a l'efecte de complir allò que s'ha preceptuat en l'article 27 de la LRAU.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis menors de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 27 de juliol de 2000, acorda:
  
Aprovar definitivament la modificació número 7: reserva escolar, de les normes subsidiàries de Buñol.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data de la recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 27 de juliol de 2000.- El secretari de la Comissió Territorial d'Urbanisme: José Manuel Palau Navarro.